Παναγιώτης Μπαχράμης

Ο Παναγιώτης Μπαχράμης (12 Μαρτίου 1976 - 13 Αυγούστου 2010) ήταν Έλληνας ποδοσφαιριστής, μεσοεπιθετικός και στο παρελθόν υπήρξε διεθνής με τις Εθνικές ομάδες Νέων και Ελπίδων. Στις 13 Αυγούστου 2010 έχασε τη ζωή του όταν τον χτύπησε ταχύπλοο σκάφος ενώ έκανε κατάδυση με ψαροντούφεκο σε παραλία της Κυπαρισσίας.Επίσης ξάδερφος του Ζώη Μπαχράμη, ιδιοκτήτη της εταιρίας Έπιπλα Μπαχράμης.

 Ο Παναγιώτης Μπαχράμης γεννήθηκε στην Καλαμάτα στις 12 Μαρτίου του 1976. Ξεκίνησε τα ποδοσφαιρικά του βήματα στον τοπικό Απόλλωνα με τον οποίο αγωνίστηκε στη Δ΄ Εθνική. Γρήγορα έγινε γνωστός και κλήθηκε στην Εθνική Νέων. Το 1994 πήρε μεταγραφή στον κορυφαίο σύλλογο της πόλης, την Καλαμάτα. Με την Καλαμάτα αγωνίστηκε επτά περιόδους ως το 2001, αρχικά στη Β΄ Εθνική και έπειτα στην Α΄ Εθνική, στην οποία έκανε ντεμπούτο το 1995 σε ηλικία 19 ετών σκοράροντας στη νίκη με 5-0 επί της ΑΕΛ. Από τότε έγινε ιδιαίτερα αγαπητός και όλοι οι Καλαματιανοί φώναζαν και φωνάζουν: "ΠΑΝΑΓΙΩΤΗ ΨΥΧΑΡΑ ΓΙΑ ΠΑΝΤΑ ΘΥΕΛΛΑΡΑ". Το καλοκαίρι του 1999 εντυπωσίασε τους υπεύθυνους της Φιορεντίνα σε φιλικό αγώνα που έδωσε εκεί η Καλαμάτα. Ενάμισι χρόνο αργότερα ένας τραυματισμός είχε ως αποτέλεσμα να μην πραγματοποιηθεί η μεταγραφή του στην ΑΕΚ, με την οποία είχε σχεδόν συμφωνήσει. Συνέχισε στην Καλαμάτα ως το 2001, όταν και μεταγράφηκε στον Ηρακλή στον οποίο αγωνίστηκε ως το 2004. Στη συνέχεια πήρε μεταγραφή για την Α.Ε.Λ., με την οποία έκανε μεγάλη καριέρα και υπήρξε ιδιαίτερα αγαπητός. Συνέβαλε στην επιστροφή της ομάδας στα σαλόνια της Α΄ Εθνικής και το 2007 κατέκτησε το Κύπελλο Ελλάδος αν και δεν αγωνίστηκε στον τελικό. Έπαιξε όμως στον τελικό του Σούπερ Καπ και το 2007-08 αγωνίστηκε στο Κύπελλο ΟΥΕΦΑ, στη μεγάλη πορεία της ΑΕΛ εκείνης της σεζόν. Το 2008-09 μεταγράφηκε στη Βέροια. Η μεταγραφή του κόστισε 80.000 ευρώ και ήταν από τις δέκα ακριβότερες της Β΄ Εθνικής για το 2008. Αν και η ομάδα υποβιβάστηκε παρέμεινε στη βασίλισσα του Βορρά βοηθώντας την να επανέλθει στη Β΄ Εθνική. Στο τέλος της σεζόν 2009-10 έμεινε ελεύθερος. Αν και ταλαιπωρείτο από συχνούς τραυματισμούς υπήρξε πολύτιμο στέλεχος σε όλες τις ομάδες που αγωνίστηκε, καθώς ήταν ταχύς, μαχητής, ήρεμος, ομαδικός, συνεργάσιμος και μπορούσε να αγωνιστεί σε πολλές θέσεις στον αγωνιστικό χώρο καλύπτοντας τυχόν κενά. Είναι χαρακτηριστικό ότι ο Παναγιώτης Μπαχράμης είχε αγωνιστεί ακόμα και τερματοφύλακας σε αγώνα της ΑΕΛ. Αυτό συνέβη στις 12 Απριλίου 2006, στο Στάδιο Αλκαζάρ, στον επαναληπτικό αγώνα για την ημιτελική φάση του Κυπέλλου Ελλάδος εναντίον του Ολυμπιακού. Στο 90΄, και ενώ είχαν γίνει οι τρεις αλλαγές, ο τακτικός τερματοφύλακας Στέφανος Κοτσόλης αποχώρησε λόγω τραυματισμού και τη θέση του κάτω από τα δοκάρια πήρε ο Μπαχράμης. Στα έξι λεπτά των καθυστερήσεων που αγωνίστηκε, δέχθηκε μεγάλη πίεση, δεδομένου ότι η ομάδα έπαιζε με εννέα παίκτες, αφού νωρίτερα είχε αποβληθεί ο Νίκος Νταμπίζας. Ο Μπαχράμης έκανε μια καλή απόκρουση αλλά στο 94΄ νικήθηκε από το Νέρι Καστίγιο, αφού προηγουμένως είχε αποκρούσει δύο αλλεπάλληλα σουτ του Ντάνι Γκαρσία. Η ΑΕΛ ηττήθηκε με 0-1 αλλά είχε ήδη αποχαιρετήσει την πρόκριση, αφού είχε ηττηθεί με 1-3 στο πρώτο ματς. Όταν αγωνιζόταν στην Καλαμάτα ήταν βασικό στέλεχος της Εθνικής Ελπίδων, η οποία προκρίθηκε στο Ευρωπαϊκό πρωτάθλημα το 1997. Μάλιστα στις 10 Ιανουαρίου 1996 σκόραρε σε φιλικό αγώνα προετοιμασίας στο Αγρίνιο με τον Παναιτωλικό το τρίτο από τα τέσσερα γκολ της ομάδας (σκορ: 4-2). Όμως, ένας τραυματισμός δεν του επέτρεψε να πάρει μέρος στην τελική φάση, όπου η Εθνική έφτασε ως τον τελικό. Ήταν η φουρνιά των Καραγκούνη, Μπασινά, Χαριστέα, Δέλλα, Λάκη, Στολτίδη, Γκούμα, Λυμπερόπουλου, Άντζα που με την Εθνική Ανδρών κατέκτησαν αργότερα το Ευρωπαϊκό πρωτάθλημα ποδοσφαίρου του 2004. Αγωνίστηκε μόνο σε δυο διεθνή ματς των Ελπίδων. Στις 23 Ιανουαρίου 1996 έκανε ντεμπούτο στο φιλικό κατά του Ισραήλ στο γήπεδο Βύρωνα (σκορ 4-0), όταν μπήκε ως αλλαγή στο 60΄ στη θέση του Σφακιανάκη. Η δεύτερη συμεμτοχή του ένα χρόνο αργότερα, στις 22 Ιανουαρίου 1997, στο φιλικό αγώνα με την Ιταλία στο Στάδιο Καραϊσκάκη (σκορ 1-0), στον οποίο αγωνίστηκε στην αρχική ενδεκάδα ως το 61΄ που αντικαταστάθηκε από τον Παντελή Κωνταντινίδη. Τίτλοι Κύπελλο Ελλάδος: 2007 (Α.Ε.Λ.). Πρωτάθλημα Β΄ Εθνικής: 2005 (Α.Ε.Λ.). Πρωτάθλημα Γ΄ Εθνικής (Βόρειος όμιλος): 2010 (Γ.Α.Σ. Βέροια). Άνοδοι από Β΄ Εθνική: 1995, 1999 (Π.Σ. Καλαμάτα).Συμμετοχές: 283 αγώνες Α΄ Εθνική: 162 Β΄ Εθνική: 69 Γ΄ Εθνική: 15 Κύπελλο Ελλάδος: 33 Σούπερ Καπ: 1 Κύπελλο Ιντερτότο: 1 Κύπελλο ΟΥΕΦΑ: 2Γκολ: 30 Α΄ Εθνική: 14 Β΄ Εθνική: 9 Γ΄ Εθνική: 1 Κύπελλο Ελλάδος: 6 Διευκρινήσεις: Α: αγώνες και γκολ στο πρωτάθλημα Α΄ Εθνικής. Β: αγώνες και γκολ στο πρωτάθλημα Β΄ Εθνικής. Γ: αγώνες και γκολ στο πρωτάθλημα Γ΄ Εθνικής. Δ: αγώνες και γκολ στο πρωτάθλημα Δ΄ Εθνικής (δεν υπάρχουν στοιχεία). Κ: αγώνες και γκολ στο Κύπελλο Ελλάδος. ΣΚ: αγώνες και γκολ στο Σούπερ Καπ. Ι: αγώνες και γκολ στο Κύπελλο Ιντερτότο. ΟΥ: αγώνες και γκολ στο Κύπελλο ΟΥΕΦΑ. Εκτός από το ταλέντο, ο Παναγιώτης Μπαχράμης, κατά κοινή ομολογία, ξεχώριζε για το ήθος του, κάτι σπάνιο στον "αγγελικό" χώρο του ποδοσφαίρου. Γι' αυτό ο θάνατός του γέμισε με θλίψη τους οπαδούς όλων των συλλόγων που αγωνίστηκε, αφού από όπου πέρασε άφησε μόνο φίλους. Μετά τον τραγικό χαμό του "Ποτούλη", όπως τον φώναζαν οι φίλοι του, πραγματοποιήθηκαν πολλές εκδηλώσεις στη μνήμη του, απόδειξη της εκτίμησης που είχε. Κρατήθηκε ενός λεπτού σιγή σε όλους τους αγώνες των πρωταθλημάτων Α΄, Β΄ και Γ΄ Εθνικής στην πρώτη αγωνιστική της σεζόν 2010-11. Στον εναρκτήριο αγώνα του πρωταθλήματος, η Α.Ε.Λ. έκανε ειδική εκδήλωση και απένειμε αναμνηστική πλακέτα στον αδελφό του που παρέστη ως εκπρόσωπος της οικογένειάς του. Η Βέροια διοργάνωσε φιλικό αγώνα με τον Ηρακλή Θεσ., αφιερωμένο στη μνήμη του. Το ιστορικό "Γήπεδο Στρατοπέδου Καλαμάτας", όπου πρωτόεπαιξε ποδόσφαιρο, μετονομάστηκε σε "Δημοτικό Γήπεδο Παναγιώτης Μπαχράμης", παρουσία του πρόεδρου της ΕΠΟ Σοφοκλή Πιλάβιου και του Δήμαρχου Καλαμάτας Παναγιώτη Νίκα. Στις 20 Σεπτεμβρίου 2010, παρουσία πλέον των 2.500 θεατών, διεξήχθη στο Δημοτικό Στάδιο Καλαμάτας τιμητικός αγώνας διάρκειας 60΄ με αντιπάλους Ομάδα Επιλέκτων του Π.Σ.Α.Π. και Ομάδα Συμπαικτών/Φίλων του "Ποτούλη", με συνδιοργανωτές το Δήμο Καλαμάτας, τη Νομαρχία Μεσσηνίας και την Ε.Π.Σ. Μεσσηνίας.Διαιτητές: Πέτρος Κωνσταντινέας, Ηλίας Αλεξέας(βοηθός), Στάθης Ζαρακοβίτης (βοηθός), Γιώργος Μπλάνας (τέταρτος). ΣΥΜΠΑΙΚΤΕΣ/ΦΙΛΟΙ ΜΠΑΧΡΑΜΗ (προπονητές: Βασίλης Γεωργόπουλος - Νικήτας Παπανικολόπουλος): Σωτ. Λυμπερόπουλος, Μαυρέας, Μπλέτσας, Παλαμάρας, Π. Σακελλαρόπουλος, Π. Αργάνης, Λαδάκης, Δέδες, Μπεγέτης, Βαγγέλης Καούνος, Φωτεινάκης. Επαιξαν ακόμη: Χριστοφιλέας, Κακαλέτρης, Θεοχάρης, Καραμπάγιας, Κοψαχείλης, Σκαπίν, Κ. Μπαχράμης, Ν. Αργάνης, Ι. Σακελλαρόπουλος και Χατζηαγγελής. ΕΠΙΛΕΚΤΟΙ ΠΣΑΠ (προπονητές: Άγγελος Σκαφιδάς - Γιώργος Δώνης): Δημ. Κωνσταντόπουλος, Άρ. Γαλανόπουλος, Παν. Δρούγας, Ηλίας Ιωάννου, Τραϊανός Δέλλας, Στέλιος Γιαννακόπουλος, Γιώργος Φωτάκης, Μπελεβώνης, Λαμπρόπουλος, Νίκος Λυμπερόπουλος, Χρήστος Καλαντζής. Επαιξαν ακόμη: Κώστας Τσάνας, Τζούμπα, Γυφτάκης, Γεωργέας, Πούλιος και Δημητρούλιας. Σκορ: 2-2 Σκόρερς: 19’ Γιαννακόπουλος 0-1, 35’ Καούνος 1-1, 39΄ Μπλέτσας 2-1, 47΄ Γυφτάκης 2-2. Στις 3 Σεπτεμβρίου 2011, ένα χρόνο μετά το θάνατό του, η Α.Ε.Λ. διοργάνωσε φιλικό ματς αφιερωμένο στη μνήμη του Μπαχράμη στο AEL FC Arena με αντίπαλο τον Ατρόμητο Αθηνών (προπονητής ο Γιώργος Δώνης, στενός φίλος του αείμνηστου παίκτη), με προσκαλεσμένους τη σύζυγο, τη μητέρα και το θείο του αδικοχαμένου ποδοσφαιριστή. Τα έσοδα της συνάντησης, που παρακολούθησαν 8.000 θεατές, δόθηκαν για την ενίσχυση της οικογένειάς του. SportDay, Super League 2006-2007.